એક પ્રસંગની તસવીર રજૂ કરતાં તેમણે કહ્યુ હતુ કે, સરદાર પટેલે વડોદરાના કિર્તિસ્થંભ પાસેના પ્રદર્શન ગ્રાઉન્ડ પર જનમેદની પણ સંબોધી હતી. તે સમયે તેમની સાથે મહારાજ પ્રતાપસિંહ ગાયકવાડ ઉપરાંત અન્ય પ્રતિનિધિમંડળમાં ડો. જીવરાજ મહેતા સહિત અન્ય મહાનુભાવો પણ હાજર રહ્યા હતા. આ સંબોધન ટાણે પ્રદર્શન ગ્રાઉન્ડ પર એકઠા થયેલા હજ્જારો વડોદરાવાસીઓની આંખોમાંથી હર્ષના આંસુ સરી પડ્યા હતા.